Важно съобщение за бившите собственици на земи в местности по §4 Преходните и заключителни разпоредби от Закона за собствеността и ползването на земеделските земи в с. Тополчане, гр. Кермен, с. Бяла, с. Бозаджии, с. Камен - община Сливен

В бр. 70 от 24.08.2018 г. на Държавен вестник е публикувано обявление на Общинска служба по земеделие Сливен за предстоящо анкетиране на бивши собственици или техните наследници за земи по § 4 от Преходните и заключителни разпоредби от Закона за собствеността и ползването на земеделските земи. То ще се извърши във връзка с изработване на помощни планове и планове на новообразуваните имоти. Уточняването на границите на имотите на бившите собственици, които разполагат с решения на Поземлена комисия за посочените населени места, ще се извърши по график в офиса на фирмата изпълнител „ГЕОСПЕКТРА“ ЕООД на адрес гр. Сливен, ул. „Никола Карев“ № 3, етаж 3, офис 5 и 6, от 9.00 до 16.00 часа. Обявлението в Държавен вестник и графикът са изложени в Общинската служба по земеделие – Сливен и в съответните кметства.

|  |  |
| --- | --- |
| Землище  | Дати |
| гр. Кермен | 06-20 септември 2018 г. |
| с. Бяла | 06-20 септември 2018 г. |
| с. Бозаджий | 06-20 септември 2018 г. |
| с. Камен | 06-20 септември 2018 г. |
| с. Тополчане | 06 септември – 06 октомври 2018 г.  |

За въпроси и участие в анкетирането бившите собственици и техните наследници могат да се обръщат към фирмата – изпълнител: тел.: 044/624799 и 044/622874, e-mail: geospektra@abv.bg.

Земите, за които няма явили се за анкетиране, се предоставят на Общината.